 Proza - : - Fagul cu ciori de Adrian Nicula : - Fagul cu ciori de Adrian Nicula"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Meditatie... (Poezie) > Tatyana ... (Poezie) > Curcubeul... (Poezie) > Buzele tale ... (Poezie) > Bucuria ... (Poezie) > Psalm De... (Poezie) > Sayuri ... (Poezie) > Sonet... (Poezie) > Esuati in... (Poezie) > Emma ... (Poezie) > Manon ... (Poezie) > Faraonul ... (Poezie) > Odisee ... (Poezie) > Spre casa ... (Poezie) > Poetului ... (Poezie) > Persefona ... (Poezie) > Psalm spre... (Poezie) > Vulturul ... (Poezie) > Dainuire ... (Poezie) > Floarea... (Poezie) > Van Gogh ii ... (Poezie) > Miracol ... (Poezie) > Zbor... (Poezie) > Van Gogh i ... (Poezie) > Prejudecata... (Poezie) > Oryx ... (Poezie) > Gradinarul... (Poezie) > Sfinx ... (Poezie) > ianuarie ... (Poezie) > Ama ... (Poezie) > Contradans ... (Poezie) > Mit real ... (Poezie) > Supliciu... (Poezie) > Basm ... (Poezie) > Sfantul... (Poezie) > Hipnoza ... (Proza) > Jeanne ... (Poezie) > Lui Eos ... (Poezie) > Lennon &... (Poezie) > Schimb de... (Proza) > Hikikomori ... (Poezie) > Naluci ... (Poezie) > Cal nebun ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14062467 index.html' > Vizionari: 689 > Fagul cu ciori proza [ ] (o istorie din timpul unui razboi, oarecare, sunt destule...) - - - - - - - - - - - - - - - - - - - - - - - - - de Adrian Nicula [Spacer ] 2014-12-29 | | Quod fuimus, estis; quod sumus, vos eritis Soldatul primise o sarcina nefericita, ingrata. De cateva luni trebuia sa stea cu ochii pe un copac, pe un fag, putea sa fi fost orice alt soi de copac, putea sa fi fost si altceva, nu stia, fiindca de fapt nu stia ce fel de copac era. stia sa recunoasca un mesteacan, simplu, sau un stejar, sau un tei, sau un artar, dupa frunze, dar un ulm sau fag era mai greu. Acest copac era deci pentru el de nerecunoscut, asa ca l-a declarat: fag. Era cam la incoronarea primaverii, copacul prindea din nou viata, infrunzea. Dar ceea ce era deosebit la acest copac, era tot timpul anului plin cu ciori. Asa ca arborele arata infiorator, de parca ar fi incarcat de fructe negre. Ca simplu soldat nu a putut sa refuze aceasta slujba in nici-un chip. La inceput avusese datoria de santinela, de a patrula in jurul padurii. Cu timpul se schimbase totul. Razboiul isi schimbase fata, asa si padurea care o pazea. Beligeranta indelungata schimbase caracterul oamenilor, eroii au diparut, caracterele puternice au fost incetul cu incetul zdrobite. Prin padurea lui au inceput sa fuga dezertori si alti delincventi, infractori, criminali in cautare de jaf si prada. Sarcina lui insa nu era sa se ocupe de acestia, ci sa pazeasca fagul cu ciori! Acet copac se gasea cu inca unul in mijlocul unui fost lan de grau, acum in paragina, in fata padurii. Soldatul trebuia sa aiba grija, ca pasarile sa nu intre in padure, padurea plina de esafoduri, de spanzurati, de tepe, de fecioare de fier, confectionate direct in trunchiurile de copaci, custi de fier, atarnate de fiecare copac, gemetele celor inca vii, il infiorau pe soldat, dar cu timpul se obisnuise si cu aceasta, devenise tamp, nu le mai auzea. Soldatul se mira, se minuna zilnic de acelasi lucru, dar nu gasea nici o solutie la intrebarea pe care si-o punea zilnic: desi erau doi copaci, se poate spune chiar gemeni, la cativa metri distanta unul de celalalt, ciorile il preferau doar pe cel din stanga. Cateodata i se parea hilara aceasta preferinta, caraghioasa, radea de unul singur. Ciorile sunt pasari caraghioase, gandea el, gretoase, dar caraghioase. Ura faptul ca trebuia sa joace rolul de sperietoare, chiar sperietoare de ciori si nu de pupeze sau alte pasari simpatice, ura sa serveasca ca si soldat, pentru niste oameni, pe care ii considera nedemni, de a fi denumiti oameni, ce il mai oprea pentru a nu dezerta? Singura alternativa, intr-o lume fara alternative, stia ca soldati nu trebuiau sa gandeasca, ci doar sa execute, dar totusi se simtea pacalit, de soarta, de superiori, escrocat de destin... Nu era de acord cu lasarea condamnatilor spanzurati de copaci pentru intimidarea altora, care ar fi vrut sa dezerteze sau sa fure, nu era crestinesc. i se parea caraghios: parlitii de condamnati trebuiau sa sperie pe altii, iar el el trebuia sa sperie pasarile, sa nu deterioreze pe morti. Era deci o sperietoare in slujba altor sperietori sau o sperietoare care proteja sute de alte sperietori. Spre norocul lui nu obligat sa preia rol de calau, nici nu era chemat sa asiste la executii. Era pedepsit destul sa stea zi si noapte langa acea padure blestemata. Psihicul sau era destul de impovarat. Zilnic trebuia sa suporte privirile rele ale taranilor, care mereu treceau pe acolo, pe jos, sau cu caruta,nu ii era frica de nimeni, dar ii era frica sa nu fie deocheat, de cate ori il durea capul, incerca sa-si aduca aminte, din cauza cui, iar daca vreun strain trecea din greseala mai aproape de el, soldatul il gonea, injurandu-l infuriat. Altadata vroia sa le explice, ca nu e vina lui, de ce nu erau ingropati mortii, dar taranii nu-i raspundeau, il pedepseau cu ura, tacere si dispret. Soldatul era crestin, ca si taranii, la fel ca restul soldatilor, la fel ca si condamnatii la moarte. Pentru a se distra, copiii din satul invecinat, veneau sa vada, ce mai face soldatul, si daca il gaseau dormind, unii mai indrazneti aruncau in el cu ghinda, cu jir, sau cu brusi de pamant sau cu ce apucau. Atunci soldatul sarea ca ars si incepea sa-i injure, ii ochea cu pusca lui ruginita si se facea ca trage dupa ei. Dar copiii fugeau razand, pentru ca apoi sa se intoarca iar si jocul incepea din nou. Cu timpul soldatul a inceput sa aiba indoieli, despre existenta lui Dumnezeu, despre sensul vietii, despre sensul existentei sale, sa banuiasca un complot al zeilor impotriva lui, avea cosmaruri, ziua, noaptea, nu mai stia in ce zi se afla, fiindca pentru el nu exista duminica, nu exista sarbatoare. Se hranea din ratiunea, pe care o primise cu mult timp in urma, si el uitase cand. Ce il apasa mai tare pe soldat era faptul de a se vedea dependent de niste pasari, care la o mica neatentie din partea lui, se ridicau din copacul lor si se revarsau asupra padurii. Atunci in disperare, nu-i ramanea altceva de facut, decat sa le impuste, si facea atata taraboi, pana stolul acela urias se indeparta ingrozit spre orizont. intr-o zi i-a venit o idee: de ce sa mai astepte pana pasarile ii ataca padurea, n-ar fi mai bine sa le impuste el? Asa ca zilnic se punea de impusca cateva. Oamenii care se nimereau sa treaca pe-acolo se cruceau de prostia soldatului, fiindca nimeni nu a inteles de fapt misiunea lui la acea margine de padure. Cu timpul insa oamenii l-au ignorat, iar pasarile au parasit fagul si au renuntat la prada din padure. Soldatul era fericit. Acum isi luase din nou libertatea sa patruleze in jurul padurii... Unei femei din sat ii paru rau de soldat, sa-l vada cum se indobitoceste zi de zi, dar ii era frica sa se apropie de el. Era vaduva, simtea nevoia sa ajute un suflet, dar nu stia cum sa faca? Sa-i trimita ceva de mancare la bietul nenorocit? Dar cum? Cu venirea primaverii, soldatul parca se mai inzdravenise, era mai vesel. Dupa ce pratula in jurul padurii, cand ajunse spre seara la ghereta lui gasi un cos acoperit cu un prosop curat, erau fructe, paine, o bucata de carne... Soldatul se bucura, dar apoi banui o capcana. Poate cineva vroia sa-l otraveasca, poate taranii vroiau sa-l omoare? Dar, la urma urmei nu mai conta nimic, asa ca se apuca de mancat. Apoi adormi indata. Dimineata, inainte de plecare lasa cosul pe banca din fata gheretei si pleca in patrula. Seara, minune mare, il gasi iarasi plin! Acest lucru se intampla cateva saptamani. Dupa mancare isi facu obiceiul sa se roage. Se punea in genunchi si cerea lui Dumnezeu mai o minune. Daca Dumnezeu a facut sa-i se dea de mancare, precum profetului ilie in desert, cand corbul ii aducea de la Dumnezeu mancare, daca Dumnezeu i s-a facut in sfarsit mila de soarta lui, cerea acum de la Dumnezeu pace pentru sine si pentru sufletele condamnatilor, indurare si eliberare de aceasta sarcina nenorocita... Femeia se obisnuise si ea sa-l priveasca pe soldat de la distanta, cum mananca, cum se roaga si isi zicea in sinea ei, ca omul acela nu putea fi un om rau, si parca incepuse sa-i fie drag de el. Dar si alti sateni au observat actiunile femeii si nu erau deloc fericiti. Ar fi vrut sa scape de ea cum ar fi vrut sa scape si de soldat. Femeii i-au atras atentia unii vecini, sa inceteze cu pomenile, si sa lase soldatul in pace, dar ea se impotrivea, si raspundea, si acela e suflet, si acela e om. Daca au vazut ca nu se poate ajunge la o intelegere cu femeia, au planuit cum sa se scape de amandoi. Asteptau doar un prilej. si acest prilej s-a ivit intr-o seara de mai cand, femeia a cutezat sa se apropie de ghereta soldatului, cand acesta cina. Soldatul, oarecum se astepta sa-si vada ingerul pazitor si ii zambi femeii. Nu apucasera sa schimbe doua vorbe, cand oameni l-au infascat pe soldat, iar altii pe femeie, cu scopul de-as face singuri dreptate... Pe femeie au siluit-o iar pe soldat l-au linsat. Soldatul a trebuit sa fie martor siluirii, ca apoi femeia sa fie martora linsajului. Asa sau asa, taranii s-au razbunat, cum au crezut ei de cuviinta: Au dat foc trupurilor spanzurate, au dat foc padurii! iar pe soldat l-au spanzurat de fagul blestemat. Hotararea a fost spontana si irevocabila. Soldatul radea: ironia soartei, sa moara spanzurat de copacul acela, pe care nici macar nu stia sa-l recunoasca. De aceea a intrebat, cu o voce blanda: -stiti voi ce copac e acesta? taranii s-au oprit din linsaj si au ramas nedumeriti. Femeia, care nu se mai plangea pe sine, ci pe bietul soldat, a zambit printre lacrimi. -Unul din voi trebuie sa stie, striga ea indignata. Un baiat culese jir de pe jos si-l arata soldatului in lumina tortelor. -asta e jir de fag, zise baiatul, ca si cum ar raspunde invatatorului la scoala. Unul din barbati s-a repezit si a lovit baiatul peste mana, injurandu-l. -Taci, grijania m..., bodogani el, cuvinte pe care soldatul nu le mai auzi. Ceilalti barbatii insa l-au atarnat pe soldat de franghie si asteptau ca acesta sa moara. .... Soldatul si-ar fi dorit ca corpul sau spanzurat, care chiar daca nu mai simtea racoarea vantului noptii, intr-un ultim stimul al nervilor, care parca a durat o eternitate, o ultima recunoastere a mediului inconjurator, sa se opreasca din balans. O leganare intre Bine si rau, Dumnezeu si diavol. Daca vantul acesta blestemat nu ar mai bate! Atunci m-as opri din leganat, gandea el. Atunci s-ar naste o alta forma de existenta, una de care nu-si mai putea aduce aminte, sa o fi trait vreodata, cel putin diferita, de aceea care i-a fost impusa de sus, de superiori, de soarta, de forte determinante, o forma diferita deci: o alternativa exotica, neutrala, clara, tentanta, ispititoare, care totusi i se sustragea, i se refuza, nu vroia sa se intruchipeze, nici macar ca metafora a unui vis amagitor, care l-ar fi excomunicat din realitatea, pe care oricum in cateva clipe nu o va mai trai. Ce e adevarul, ce e libertatea? isi facea griji, ca nu si-a gasit inca raspunsuri... Domnea intunericul. Vedea doar intuneric, nu mai deosebea frunzele de ramuri, nu mai deosebea cerul de pamant, mai traia? isi dorea inca acel moment de repaus. Poate ar fi putut intrezari, prin coroana copacului, stelele, Orionul, cel putin o stea... | index 'pageview'); 